పరువు - వికీపీడియా
పరువు కోసం మనుషులు ఎన్నో సాహసాలు, దానధర్మాలు చేస్తారు. కులగౌరవం వంశప్రతిష్ఠ పెద్దపేరున్న కుటుంబం అంటూ కొన్నిసార్లు చేయకూడని అమానుషమైన పనులు చేస్తారు.
పరువు హత్యలు కూడా ఈ వర్గానికి చెందిన క్రూరమైన ప్రక్రియ.
పరువు కోసం కిరాతకం[మార్చు]
తమ నెత్తురు పంచుకు పుట్టిన బిడ్డలకు స్వయానా తామే బలిపీఠాల్ని పేర్చే మానవమృగాల ఘాతుకాన్ని"'ఆనర్ కిల్లింగ్" అని పిలుస్తున్నారు. అంటే స్వీయ గౌరవ పరిరక్షణ కోసం చంపేయడం! వంశప్రతిష్ఠ అనే ముసుగులోనో, కుటుంబ మర్యాద అనే మిషతోనో, కులగౌరవం అనే సాకుతోనో- ఇలా నెపం ఏదైతేనేం .కిరాతకంగా ఏటా అయిదు వేల మందికి పైగా మహిళల్ని చంపుతున్నారు. కుటుంబ పరువు ప్రతిష్ఠల పరిరక్షణ కోసమంటూ హత్యలకు పాల్పడుతున్నారు. బాయ్ ఫ్రెండ్స్'తో యువతులు ఊరు విడిచి పారిపోవడం తమ కుటుంబ ప్రతిష్ఠకు మచ్చ తెచ్చిందని, ఇష్టపడిన వ్యక్తితో పెళ్ళికి ముందే సహజీవనం సాగించడంవల్ల కుటుంబ ప్రతిష్ఠకు భంగం కలిగిందని, ఆ కళంకాన్ని తుడిచి పెట్టడానికి వారిని చంపుతున్నారు. చంపేయాల్సినంతటి ఘోర నేరాలా అవి? పరువు ప్రతిష్ఠల పేరిట పిల్లల ప్రాణాలను నిలువునా తీయటం ఆ కుటుంబానికి ఏ విధమైన గౌరవం? హంతక కుటుంబంగా మారడం ఆ వంశానికి ఏ రకమైన ప్రతిష్ఠ?
విస్తుగొలిపే కారణాలు: మహిళలు తమ పెద్దలు కుదిర్చిన పెళ్ళి సంబంధాన్ని నిరాకరించడం, తాము మనసు ఇచ్చిన మగవాడితో ఇంట్లోవారికి చెప్పకుండా వెళ్లిపోవడం, కులాంతర, మతాంతర వివాహాలు చేసుకోవడం, భర్త నుంచి విడాకులు కోరడం, అత్యాచారానికి గురవడం- అవన్నీ కుటుంబ ప్రతిష్ఠకు మచ్చ తెచ్చేవేనట. తల్లిగా, భార్యగా, సోదరిగా, కూతురుగా ఇలా ఏ హోదాలో ఉన్నా కుటుంబంలోని మగసభ్యుల నుంచి వారికి ఇప్పటికీ సమస్యలు ఎదురవుతూనే ఉన్నాయి. మగవాళ్ల రక్షణలోనే మహిళలు ఉండాలన్న పితృస్వామిక భావజాలం మగవారిలో పాతుకుపోవడం అందుకు కారణం. తమ చెప్పుచేతల్లో మహిళలు నడుచుకోకపోవడాన్ని కుటుంబప్రతిష్ఠతో ముడిపెడుతూ, దాన్ని కాపాడటం కోసమంటూ మహిళల్ని హతమార్చడం అమానుషం. అత్యంత హేయం.
న్యాయస్థానవైఖరి[మార్చు]
ఇలా కుటుంబ గౌరవ ప్రతిష్ఠల పేరిట హత్యలకు ఒడిగట్టడం అనాగరికమని సర్వోన్నత న్యాయస్థానం గతంలో స్పష్టం చేసింది. కులాంతర, మతాంతర వివాహాలు చేసుకున్న యువతీ యువకుల్ని హింసించేవారిపై కఠిన చర్యలు తీసుకోవలసిందిగా పోలీసులను ఆదేశించింది. 'వివాహాలు ఆమోదయోగ్యం కాని పక్షంలో తల్లిదండ్రులు చేయగలిగింది తమ పిల్లలతో సామాజికంగా తెగతెంపులు చేసుకోవడమే. అంతేతప్ప వారిని వేధించడానికి వీలులేదు' అని స్పష్టం చేసింది. ఇచ్ఛాపూర్వకంగా కులాంతర, లేదా మతాంతర వివాహాలు చేసుకున్న వ్యక్తుల్ని కుటుంబగౌరవ పరిరక్షణ పేరిట బంధువులు హతమార్చడం- క్రూరత్వానికి, ఫ్యూడల్ మనస్తత్వానికి దృష్టాంతమనీ సర్వోన్నత న్యాయస్థానం వ్యాఖ్యానించింది.
paruvu - vikipedia
paruvu kosam manushulu enno saahasaalu, daanadharmaalu chestaaru. kulagouravam vamsapratishta peddaperunna kutumbam antuu konnisaarlu cheyakudani amaanushamaina panulu chestaaru.
paruvu hatyalu kuudaa ee vargaaniki chendina krooramaina prakriya.
paruvu kosam kiraatakam[maarchu]
tama netturu panchuku puttina biddalaku swayana taame balipeethaalni perche maanavamrugaala ghaatukaanni"'anar killing" ani pilustunnaru. ante sweeya gaurava parirakshana kosam champeyadam! vamsapratishta ane musugulono, kutumba maryaada ane mishathono, kulagouravam ane saakuthono- ilaa nepam edaitenem .kiraatakamgaa eta ayidu vela mandiki paiga mahilalni champutunnaru. kutumba paruvu pratishtala parirakshana kosamantu hatyalaku paalpadutunnaaru. baay frends'thoo yuvatulu ooru vidichi paaripovadam tama kutumba pratishtaku macha tecchindani, ishtapadina vyaktito pelliki munde sahajeevanam saaginchadamvalla kutumba pratishtaku bhangam kaligindani, aa kalankaanni tudichi pettadaaniki vaarini champutunnaru. champeyalsinantati ghora nerala avi? paruvu pratishtala paerita pillala praanaalanu niluvuna teeyatam aa kutumbaaniki e vidhamaina gowravam? hantaka kutumbamgaa maaradam aa vamsaaniki e rakamaina pratishta?
vistugolipe kaaranaalu: mahilalu tama peddalu kudirchina pelli sambandhaanni niraakarinchadam, taamu manasu ichina magavaadito intlovaariki cheppakunda vellipovadam, kulantara, matantara vivaahaalu chesukovadam, bharta nunchi vidaakulu koradam, atyaachaaraaniki guravadam- avannee kutumba pratishtaku macha techevenata. talligaa, bharyaga, sodarigaa, koothurugaa ilaa e hodalo unna kutumbamloni magasabhyula nunchi vaariki ippatikee samasyalu eduravutune unnaayi. magavalla rakshanalone mahilalu undaalanna pitruswaamika bhaavajaalam magavaarilo paatukupovadam anduku kaaranam. tama cheppuchetallo mahilalu naduchukokapovadaanni kutumbapratishtatho mudipedutuu, daanni kapadatam kosamantu mahilalni hatamaarchadam amanusham. atyanta heyam.
nyaayasthaanavaikhari[maarchu]
ilaa kutumba gaurava pratishtala paerita hatyalaku odigattadam anagarikamani sarvonnata nyaayasthaanam gatamlo spashtam chesindi. kulantara, matantara vivaahaalu chesukunna yuvati yuvakulni himsinchevaaripai kathina charyalu teesukovalasindigaa poliisulanu aadesinchindi. 'vivaahaalu aamodayogyam kaani pakshamlo tallidandrulu cheyagaligindi tama pillalatho saamaajikamgaa tegatempulu chesukovadame. antetappa vaarini vedhinchadaaniki veeluledu' ani spashtam chesindi. ichchaapuurvakamgaa kulantara, leda matantara vivaahaalu chesukunna vyaktulni kutumbagourava parirakshana paerita bandhuvulu hatamaarchadam- kruuratvaaniki, fudel manastatvaaniki drushtaantamanii sarvonnata nyaayasthaanam vyaakhyaaninchindi.